### Resume

Økonomien i den kollektive trafik er fortsat belastet på grund af manglende passagerer og stigende omkostninger til brændstof. Trafikselskaberne opfordrer kommunerne til at fastholde det nuværende kørselsomfang for at fastholde de nuværende passagerer og på sigt få passagerne tilbage i busserne.

Vejle Kommune ser ind i en økonomisk udfordring på den kollektive trafik i 2023 på ca. 11 mio. kr og de kommende år på ca. 10 mio. kr.

### Sagsfremstilling

Den 13. september 2022 indgik [adresse] et budgetforlig for de kommende fire år, hvor der er afsat en årlig pulje på 4,0 mio. kr. blandt andet til i mødegåelse af merudgifter til den kollektive trafik. Den seneste budgetopfølgning før budgetforliget viser et underskud på den kollektive trafik på ca. 11 mio. kr. i 2023, og et forventet årligt underskud på ca. 10 mio. kr. fra 2024 og frem.

Hvis de manglende midler finansieres fra den kollektive trafik vil det kræve reduktioner i busbetjeningen og eventuelt tilpasninger i handicapkørsel og flextur. De kontraktmæssige aftaler, der er mellem Sydtrafik og vognmændene betyder, at hvis der skal reduceres i den kollektive trafik til 2023 skal Sydtrafik have ønskerne til besparelse senest medio december 2022. Besparelserne kan gennemføres til køreplanskiftet den 26. juni 2023, hvorfor eventuelle besparelser skal opnås på seks måneder, ellers vil besparelserne kun have halv effekt i 2023.

Servicemål

Teknisk Udvalg godkendte den 4. oktober 2011 i punkt nr. 141 følgende servicemål, som ligger til grund for de nuværende ruteforløb og kørselsomfang:

![](data:image/png;base64...)

Figur 1: Eksisterende servicemål

Gentækning af den kollektive trafik vil betyde, at de eksiterende servicemål skal revideres. Hovedparten af ruterne er optimeret efter servicemålene, så derfor vil ændringer i betjeningsomfang, herunder nedlæggelse af ruter medføre, at de nuværende servicemål ikke kan opfyldes.

Processen for behandling af besparelsesforslag

I følge forretningsorden for Ældrerådet og Handicaprådet skal de høres i forbindelse med alle initiativer som har betydning for ældre og handicappede. De skal derfor høres om større ændringer i den kollektive trafik. Teknisk Udvalg har tidligere besluttet, at berørte lokalråd ligeledes skal høres ved større ændringer i den kollektive trafik. Med et eventuelt reduktion på 10 mio. kr. bør det overvejes at høre både Børn & Unge udvalget, Voksen- og Arbejdsmarkedsudvalget.

![](data:image/png;base64...)

Figur 2: Tidsplan for godkendelse af besparelsesforslag

### Klima og resiliensvurdering

Den 16. oktober 2022 overgår en stor del af den kollektive trafik i Vejle Kommune til elbusdrift, som en del af [adresse] klimastrategi. En reduktion i den kollektive trafik må forventes at betyde en stigning i antallet af biler og dermed en stigning i belastning af klimaet.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | Teknisk Udvalg drøfter om servicemålene skal ændres, |
| at | Teknisk Udvalg drøfter, hvor meget den kollektive trafik skal reduceres og |
| at | Teknisk Udvalg drøfter, hvilke hovedgreb de ser som muligheder for at tilpasse den kollektive trafik. |

### Beslutning

Drøftet.

Anders Toft var fraværende.